《幽居九首次监郡韵 其三》
明代·陶安

幽居无限好，猿鸟语高林。岁月催人速，烟霞淂趣深。

葱裾曾织翠，荔带已围金。富贵寻常事，安能动此心。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。